Informacija iš NVSC

Informuojame, kad tais atvejais, kai vaiko klasėje / grupėje yra nustatytas COVID-19 ligos (koronaviruso infekcijos) atvejis, vaiko klasės / grupės ugdytiniai ir mokytojai / auklėtojai yra izoliuojami kaip artimą sąlytį turėję asmenys. **Tokia situacija nėra laikoma infekcijų plitimą ribojančiu režimu**. Jeigu tokio izoliuoto vaiko priežiūrai reikalingas elektroninis nedarbingumo pažymėjimas, NVSC, atlikdamas COVID-19 ligos (koronaviruso infekcijos) atvejo epidemiologinę diagnostiką, įvertina dokumentų, reikalingų norint gauti elektroninį nedarbingumo pažymėjimą, išdavimo poreikį (vaiko tėvai / globėjai pildo NVSC SMS nuorodoje pateiktą anketą, kurioje pažymi poreikį nedarbingumo pažymėjimui). Gavęs informaciją apie nedarbingumo poreikį, NVSC išduoda pažymą apie asmeniui taikomą privalomą izoliaciją elektroniniais ryšiais pateikdamas ją pirminės ambulatorinės asmens sveikatos priežiūros šeimos medicinos paslaugas teikiančiai asmens sveikatos priežiūros įstaigai.

Vadovaujantis Lietuvos Respublikos ligos ir motinystės socialinio draudimo įstatymo 111 straipsnio 7 dalimi, jeigu vaikas iki 8 metų, bet ne ilgiau kaip iki jo ugdymo pagal pradinio ugdymo programą pradžios, ar pagal pradinio ugdymo programą ugdomas vaikas, ar pagal bendrojo arba specialiojo ugdymo programą besimokantis neįgalus asmuo iki 21 metų turėjo sąlytį su pavojinga užkrečiamąja liga sergančiu asmeniu, jį prižiūrinčiam asmeniui mokama ligos išmoka. Šiuo atveju ligos išmoka mokama asmenims, kuriems elektroninis nedarbingumo pažymėjimas išduotas vadovaujantis Aprašo 5.2 papunkčiu.

Dėl elektroninio nedarbingumo pažymėjimo išdavimo Aprašo 5.2 papunktyje nurodyti asmenys – vaiko ar neįgalaus asmens iki 21 metų motina (įmotė), tėvas (įtėvis), budintis globotojas ar globėjas arba senelė (senelis) – turi kreiptis nuotoliniu būdu į pirminę ambulatorinę asmens sveikatos priežiūros įstaigą, teikiančią šeimos medicinos paslaugas, prie kurios prirašytas vaikas ar neįgalus asmuo. Pažymime, kad Aprašo 5.2 papunktyje nurodytu atveju gydytojai elektroninius nedarbingumo pažymėjimus sąlytį turėjusio vaiko ar neįgalaus asmens iki 21 metų priežiūrai gali išduoti tik tada, kai gauna elektroniniu būdu NVCS išrašytą Pažymą apie asmeniui – vaikui ar neįgaliam asmeniui iki 21 metų – taikomą privalomą izoliaciją.

Pažymime, kad Klaipėdos miesto ugdymo įstaigoms kreipiantis į NVSC dėl infekcijų plitimą ribojančio režimo įvedimo, reikalinga įvertinti, ar esama situacija nėra vienos grupės ar klasės izoliacija dėl artimo sąlyčio su sergančiuoju. Infekcijų plitimą ribojantis režimas gali būti nustatomas esant nepalankiai epidemiologinei situacijai, kuomet švietimo įstaigoje, kai nustatytas **išplitęs COVID-19 ligos (koronaviruso infekcijos) protrūkis** ar dėl turėto artimo sąlyčio su sergančiuoju COVID-19 liga (koronaviruso infekcija) izoliuota tokia dalis mokytojų ar mokinių, kad nėra galimybės užtikrinti ugdymo klasėje ir pan.;